
Бүген Татарстан Республикасы Президенты Рөстәм Миңнеханов Кыргызстан Республикасының Россия Федерациясендәге Гадәттән тыш һәм Тулы вәкаләтле Илчесе Гөлнара-Клара Самат белән очрашты.

Илче Татарстан Президентына үз иленең Дәүләт бүләген – «Достук» орденын тапшырды.

"Бу югары бүләкне бөтен халкыбыз исеменнән хөрмәт йөзеннән кабул итегез", - диде Илче.

Рөстәм Миңнеханов кунакка Идел буе Болгар дәүләтендә Ислам динен кабул итүгә 1100 ел тулуны бәйрәм итү кысаларында үткәрелгән чараларда катнашканнары өчен рәхмәт белдерде.
Рөстәм Миңнеханов Кыргызстан Республикасының Россия Федерациясендәге Гадәттән тыш һәм Тулы вәкаләтле Илчесе Гөлнара-Клара Самат белән очрашты